"Eesti lähimad naabrid tähistavad täna oma riigi sajandat juubeliaastat," sõnas riigikantselei EV100 suursündmuste juht Margus Kasterpalu. "Lätit ja Eestit seob ühine ajalugu ja keerdkäigud vaba riigi saavutamise teekonnal. Oma headele sõpradele soovib Eesti riik õnne Läti riigihümni laulmisega."

Valitsuse liikmed kogunesid õnnitluslaulu esitamiseks Läti suursaatkonna sisehoovis kell 11. Collegium Musicale kammerkoori ja kaitseväe orkestri saatel esitatakse Läti riigihümni "Dievs, svētī Latviju".

Pühapäeval lehvivad Läti 100. aastapäeva puhul lipud ka Eestis – sinimustvalged lipud heiskavad kõik riigi- ja omavalitsusasutused ning avalik-õiguslikud juriidilised isikud.